योरुबा लोग
योरुबा (Yoruba) पश्चिमी अफ़्रीका के नाइजीरिया देश के दक्षिणपश्चिम और उत्तरमध्य भाग में और पड़ोसी बेनिन देश के दक्षिणी और मध्य भाग में बसने वाला एक समुदाय है। कुल मिलाकर इनकी आबादी सन् २०१६ में ४ करोड़ से अधिक अनुमानित करी गई थी, जो उस समय नाइजीरिया की पूरी जनसंख्या का २१% था। यह अफ़्रीका की सबसे बड़ी मानव जातियों में से एक है। योरुबा लोग योरुबा भाषा बोलते हैं जो एक सुरभेदी भाषा है और सर्वाधिक बोली जाने वाली नाइजर-कांगो भाषा भी है।